RESOLUCIÓN do 23 de outubro de 2023, da Dirección Xeral de Xuventude, Participación e Voluntariado, pola que se publica a Resolución de 20 de outubro de 2023, de concesión de axudas ao abeiro da Orde do 1 de agosto de 2023 pola que se regulan as bases que rexerán as subvencións para entidades de acción voluntaria e entidades locais enmarcadas no Programa voluntariado xuvenil, así como proxectos de voluntariado interxeracional no medio rural, con base no proxecto piloto Talento interxeracional no marco do Plan de recuperación, transformación e resiliencia financiado pola Unión Europea-NextGenerationEU, e se procede á súa convocatoria para o ano 2023 (código de procedemento BS320A).
Consellería de Política Social e Xuventude — III. Outras disposicións — 30/10/2023

No
Diario Oficial de Galicia
núm. 156, do 18 de agosto de 2023, publícase a Orde do 1 de agosto de 2023 pola que se regulan as bases que rexerán as subvencións para entidades de acción voluntaria e entidades locais enmarcadas no Programa voluntariado xuvenil, así como proxectos de voluntariado interxeracional no medio rural, con base no proxecto piloto Talento interxeracional no marco do Plan de recuperación, transformación e resiliencia financiado pola Unión Europea-NextGenerationEU, e se procede á súa convocatoria para o ano 2023 (código de procedemento BS320A).
De conformidade co artigo 14 da antedita orde, a resolución do procedemento de axuda, logo da fiscalización da proposta facendo uso das competencias conferidas no artigo 7.3 da Lei 9/2007, do 13 de xuño, de subvencións de Galicia, correspóndelle á directora xeral de Xuventude, Participación e Voluntariado, por delegación da persoa titular da Consellería de Política Social e Xuventude.
Así mesmo, o seu artigo 15 establece que se publicará no
Diario Oficial de Galicia
de conformidade co artigo 45 da Lei 39/2015, do 1 de outubro, do procedemento administrativo común das administracións públicas, entre outras, a correspondente resolución deste procedemento. Esta publicación producirá os efectos de notificación.
Presentadas as solicitudes e rematada a instrución tras a valoración de conformidade coas bases, o 20 de outubro de 2023 o órgano competente emite a resolución que finaliza o procedemento e procede á súa notificación.
Por todo o exposto,
Primeiro. Ordenar a publicación no
Diario Oficial de Galicia
do contido íntegro da Resolución do 20 de outubro de 2023, para o procedemento BS320A, de concesión de axudas para entidades de acción voluntaria de carácter asociativo e entidades locais enmarcadas no Programa voluntariado xuvenil, así como para a elaboración e execución de proxectos de voluntariado interxeracional no medio rural vinculados co proxecto piloto Talento interxeracional financiado pola Unión Europea-NextGenerationEU, para o ano 2023, que se incorpora no anexo.
Segundo. Comunicar que a Resolución do 20 de outubro de 2023 esgota a vía administrativa e contra ela poderá interpoñerse recurso potestativo de reposición ante o mesmo órgano que a ditou, no prazo dun mes contado a partir do día seguinte ao da publicación desta resolución no
Diario Oficial de Galicia
ou ben directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses contados a partir do día seguinte ao da publicación desta resolución no
Diario Oficial de Galicia
.
Terceiro. Notificada a resolución polo órgano competente, as entidades beneficiarias disporán dun prazo de 10 días computado a partir do día seguinte ao da súa publicación no
Diario Oficial de Galicia
para a súa aceptación, transcorrido o cal sen que se producise manifestación expresa se entenderá tacitamente aceptada.
Santiago de Compostela, 23 de outubro de 2023
Con data do 18 de agosto de 2023 publicouse no
Diario Oficial de Galicia
núm. 156 a Orde do 1 de agosto de 2023 pola que se regulan as bases que rexerán as subvencións para entidades de acción voluntaria e entidades locais enmarcadas no Programa voluntariado xuvenil, así como proxectos de voluntariado interxeracional no medio rural, con base no proxecto piloto Talento interxeracional no marco do Plan de recuperación, transformación e resiliencia financiado pola Unión Europea-NextGenerationEU, e se procede á súa convocatoria para o ano 2023 (código de procedemento BS320A).
O artigo 7 da orde de convocatoria establece o prazo e a forma de presentación das solicitudes. O prazo de presentación de solicitudes sinalado no citado artigo é dun mes, contado a partir do día seguinte ao da publicación da orde no
Diario Oficial de Galicia
.
Finalizado o prazo, logo de analizar a documentación, con data do 17 de outubro de 2023 e de acordo co disposto nos artigos 12, 13 e 14 da dita orde de convocatoria, reuniuse a comisión avaliadora para analizar as solicitudes de axuda e valorar os proxectos presentados polas entidades de acción voluntaria e as entidades locais, así como para proceder a elaborar o correspondente informe no cal figuran as entidades con proxectos valorados.
Emitido o informe coa valoración dos proxectos presentados, o Servizo de Voluntariado e Participación, órgano instrutor do procedemento, emite de conformidade co disposto no artigo 14 da orde de convocatoria a proposta de resolución o 18 de outubro de 2023.
Vista a proposta de resolución e de conformidade co disposto no artigo 14 da Orde do 1 de agosto de 2023 pola que se regulan as bases das subvencións para entidades de acción voluntaria e entidades locais enmarcadas no Programa voluntariado xuvenil, así como proxectos de voluntariado interxeracional no medio rural, con base no proxecto piloto Talento interxeracional no marco do Plan de recuperación, transformación e resiliencia financiado pola Unión Europea-NextGenerationEU,
Primeiro. Conceder a axuda ás entidades locais propostas no anexo I, ao abeiro da Orde do 1 de agosto de 2023.
Esta concesión resulta de aplicación de conformidade cos criterios de valoración previstos no artigo 13 das bases reguladoras, por un importe total de 68.480 €, dos cales 55.440 € corresponden a fondos propios e 13.040 € a fondos do Plan de recuperación, transformación e resiliencia, destinados a entidades locais, con cargo á aplicación orzamentaria 13.06.312F.460.0.
Da contía prevista para entidades locais resérvase un 15 % para as solicitudes presentadas conxuntamente.
Segundo. Conceder a axuda ás entidades de acción voluntaria propostas no anexo II, ao abeiro da Orde do 1 de agosto de 2023.
Esta concesión resulta de aplicación de conformidade cos criterios de valoración previstos no artigo 13 das bases reguladoras, por un importe total de 69.904,18 €, dos cales 58.817,68 € corresponden a fondos propios e 11.086,50 € a fondos do Plan de recuperación, transformación e resiliencia, destinados a entidades de acción voluntaria, con cargo á aplicación orzamentaria 13.06.312F.481.0.
Terceiro. As axudas concedidas condicionaranse ao cumprimento de todas as obrigas establecidas na Orde do 1 de agosto de 2023 e, especialmente, ás establecidas no artigo 20.
A xustificación das subvencións realizarase de acordo co establecido no artigo 17 da convocatoria.
Así mesmo, o pagamento das axudas realizarase de acordo co previsto no artigo 19 da mesma convocatoria.
Cuarto. Establecer a lista de reserva que se recolle no anexo III, de acordo co artigo 6.1.6.
Quinto. Denegar as solicitudes que se relacionan no anexo IV, con indicación da causa concreta que motivou a denegación.
Sexto. Esta resolución, que finaliza o procedemento, esgota a vía administrativa e contra ela poderá interpoñerse recurso potestativo de reposición ante o mesmo órgano que a ditou, no prazo dun mes contado a partir do día seguinte ao da súa publicación no
Diario Oficial de Galicia
, ou ben directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses contados a partir do día seguinte da publicación no
Diario Oficial de Galicia
.
Santiago de Compostela, 20 de outubro de 2023. A conselleira de Política Social e Xuventude; P.D. (Artigo 14 e disposición adicional segunda da Orde do 1.8.2023), Cristina Pichel Toimil, directora xeral de Xuventude, Participación e Voluntariado.
Concesións conxuntas (voluntariado xuvenil)
Concesións conxuntas (voluntariado interxeracional)
Concesións individuais (voluntariado xuvenil)
Concesións individuais (voluntariado interxeracional)
(Voluntariado xuvenil)
(Voluntariado interxeracional)
Entidades de acción voluntaria (voluntariado xuvenil)
Denegadas entidades locais (voluntariado xuvenil)
Denegadas entidades de acción voluntaria (voluntariado xuvenil)